b'\n_START_ARTICLE_\nPisto humor\xc3\xadstico\n_START_SECTION_\nHist\xc3\xb2ria\n_START_PARAGRAPH_\nEscrit en castell\xc3\xa0, es presenta modestament i absolutament despolititzat: "Nuestro semanario como su nombre indica, se ocupar\xc3\xa1 de todo lo que vive y se agita en todo pecho espa\xc3\xb1ol, lo que priva, lo que domina y lo que en f\xc3\xadn, a nosotros... nos tiene sin cuidado, la pol\xc3\xadtica". Els seus acudits, mancats de rerefons ideol\xc3\xb2gics, estan totalment personalitzats, cosa que ara dificulta la comprensi\xc3\xb3. Un dels seus redactors era M\xc3\xa0rius Ferr\xc3\xa9. Segons l\'historiador i periodista reusenc Gras i Elies, les seves s\xc3\xa0tires van fer molt de soroll i crearen pol\xc3\xa8mica.\n_START_SECTION_\nAspectes t\xc3\xa8cnics\n_START_PARAGRAPH_\nSortia setmanalment. El primer n\xc3\xbamero el 4 de gener, i l\'\xc3\xbaltim, el n\xc3\xbamero 4, el 25 de gener de 1896, amb 12 p\xc3\xa0gines i valia 10 c\xc3\xa8ntims. Tenia format foli i s\'imprimia a la Impremta d\'Eduard Nav\xc3\xa0s. La seva cap\xc3\xa7alera era il\xc2\xb7lustrada per Anton Soler i Gonz\xc3\xa1lez, un dibuixant caricaturista que particip\xc3\xa0 activament en diverses publicacions locals i al que la qualitat dels seus dibuixos va donar lloc a que algunes publicacions estrangeres li compressin els drets per a publicar-les. La cap\xc3\xa7alera representa un cambrer vestit de frac, pantalons fins als genolls i botins, a punt de servir un pisto. Darrere seu hi ha una caldera.'